પાલનપુર : બનાસડેરીની ચૂંટણી માટે 11 તાલુકાઓ ખાતે મતદાન યોજાયું હતું. પ્રતિષ્ઠાનાં પ્રશ્ન સમાન આ જંગમાં અંતે ભગવો લહેરાયો હતો. 8 બેઠકમાં શંકર ચૌધીની પેનલનો વિજય થયો હતો જ્યારે 3 બેઠક પર ભટોળ પેનલનો વિજય થયો હતો. નિયત સુમય સુધીમાં 100 ટકા મતદાન થયું હતું. આજે સવારે 9.00 વાગ્યે પાલનપુર કલેક્ટર કચેરી ખાતે મતગણત્રી યોજાઇ હતી.અત્રે ઉલ્લેખીય છે કે બનાસડેરીનાં નિયામક મંડળની મુદત અગાઉ પુરી થઇ ચુકી હતી. આ મુદત પુરી થયા બાદથી જ શંકર ચૌધરી અને ભટોળ જુથનાં લોકો સામ સામે આવી ગયા હતા. મારા મારી અને આક્ષેપ પ્રતિઆક્ષેપોનો માહોલ સર્જાયેલો હતો. વારંવાર પરિસ્થિતી તંગ થઇ હતી.